open-index/open-wikipedia-markdown huggingface dataset:
Oliva (potok)

**Oliva** je potok V. rádu na Záhorí, v okrese Malacky, pretekajúci územím obcí Plavecký Štvrtok a Láb. Je to nížinný typ toku, s dĺžkou 5,474 km, plochou povodia 23,599 km² a priemerným prietokom v Lábe 0,126 m³/s. Ústi neďaleko za spomínanou obcou do Močiarky, v nadmorskej výške 

## Prameň
Pramení v Borskej nížine (časť Záhorskej nížiny), v borovicovom lesíku južne od obce Plavecký Štvrtok, vo výške , neďaleko miestnej rekreačnej oblasti Pieskovňa ().

## Opis toku
Po prameni ďalej pokračuje severozápadným a následne západným smerom, podteká železničnú trať Bratislava - Břeclav a následne aj miestnu komunikáciu. Tečie stále západným smerom popri domoch v menovanej obci, stáča sa na severozápad a priberá sprava a hneď aj zľava melioračný kanál. Pokračuje stále severozápadným smerom a priberá nepomenovaný pravostranný vodnatý prítok tečúci od prírodnej rezervácie Bezedné. Zmení smer na juhozápadný a opäť priberá melioračný kanál, najprv z pravej strany a potom aj zľava. O chvíľu sa otočí na juh a v tomto zhybe do nej ústi významnejší pravostranný prítok. Takto južným smerom tečie až k obci Láb, kde sa náhle stočí na západ a preteká okolo čerpacej stanice Lúč. V tejto lokalite do nej ústi ďalší ľavostranný kanál a je tu umiestnená aj vodomerná stanica SHMÚ. Preteká malou alejou stromov, až za obec, kde sa presmeruje znova na juhozápad. Priberá ešte dva pravostranné prítoky, stočí sa na juh, ústi do nej zľava posledný kanál a kúsok ďalej, v nadmorskej výške  sa sprava vlieva do Močiarky, ako jej najvodnatejší prítok.

## Prietok
Potok má prevažne pramenný režim zdroja vody, s pomerne rovnomernou vodnatosťou po celý rok, s najväčším odtokom v júli (po prívalových búrkach) a najmenším v januári.

center|500px|Priemerné mesačné prietoky v stanici Láb (m³/s)

## Referencie

## Zdroje
* Základná mapa ZBGIS
* Lábske noviny
* Hydrologická ročenka SHMU

Kategória:Povodie Moravy
Kategória:Okres Malacky
Kategória:Potoky na Slovensku
Kategória:Láb
Kategória:Plavecký Štvrtok
Kategória:Vodné toky v okrese Malacky
Chrám svätej Paraskevy (Nesebar)

**Chrám svätej Paraskevy** () je bývalý pravoslávny chrám z obdobia stredoveku nachádzajúci sa v centrálnej časti historického centra mesta Nesebar v Burgaskej oblasti v juhovýchodnom Bulharsku. Má priznaný štatút kultúrnej pamiatky a je súčasťou Architektonicko-historickej rezervácie Nesebar.

## Charakteristika
Budova sa nachádza severne od hlavnej ulice pretínajúcej historickú časť Nesebaru v tesnej blízkosti chrámu svätých archanjelov Michala a Gabriela.

Chrám je postavený ako jednoloďová bazilika s nartexom a päťstennou apsidou na východnej strane budovy.  Dĺžka budovy je 14,7 metra a šírka 6,6 metra.  Na výstavbu boli použité tehly a kamene, ktoré sa striedajú vo vrstvách. 

Po celej dĺžke južnej a severnej fasády budovy sú slepé arkády.  Steny chrámu  sú bohato zdobené ornamentami s rôznými motívmi.  Ornamenty sa vzhľadovo podobajú na výzdobu blízkeho chrámu svätých archanjelov Michala a Gabriela. Medzi najčastejšie patria motív rybacej kosti, slnka, kľukatej línie, alebo šachovnice.

Pôvodná strecha budovy sa nezahovala, ale predpokladá sa, že bola kupolovitá a a že nad nartexom sa nachádzala zvonica. Dnešná sedlovitá strecha bola postavená v neskoršom období.

## Dejiny
Chrám svätej Paraskevy bol postavený v 13. - 14. storočí.

Budova bola reštaurovaná v rámci projektu *Viera v Nesebare* () a v súčasnej dobe funguje ako múzeum. Reštaurácia prebehla v rokoch 2013 - 2014. 

V múzeu sa nachádza stála expozícia *Zachránené fresky nesebarských chrámov* (). Medzi najvýznamnejšie exponáty patria fresky zachránené z chrámu svätého Juraja Veľkého, ktorý bol postavený v roku 1704, nachádzal sa v juhovýchodnej časti historického centra Nesebaru a bol zbúraný v roku 1958. Zachránené fresky pochádzajú z 18. storočia a časť z nich je v archeologickom múzeu v Sofii. Medzi ďalšie významné vystavené fresky sú fresky zachránené z taktiež zbúraného nesebarského chrámu svätého Klementa.

## Galéria

NSB-2019-SvetaParaskeva01.jpg|Celkový pohľad na chrám svätej Paraskevy
NSB-2019-SvetaParaskeva02.jpg|Detail zadnej časti chrámu s apsidou
NSB-2019-SvetaParaskeva06.jpg|Pohľad na bočnú fasádu budovy
NSB-2019-SvetaParaskeva07.jpg|Detail z bočnej steny chrámu svätej Paraskevy
NSB-2019-SvetaParaskeva09.jpg|Pohľad na predné priečelie budovy s hlavným vstupom


## Referencie

Kategória:Pravoslávne chrámy v Bulharsku
Kategória:Stredoveké kostoly v Bulharsku
Kategória:Kultúrne pamiatky v Bulharsku
Kategória:Kostoly zasvätené sv. Paraskeve
Kategória:Byzantská sakrálna architektúra v Nesebare
Kategória:Múzeá v Bulharsku
Pribinovo kniežatstvo

**Pribinovo kniežatstvo** môže byť:
* Nitrianske kniežatstvo za vlády Pribinu, prípadne aj počas Veľkej Moravy, pozri pod Nitrianske kniežatstvo
*Blatenské kniežatstvo

Kniežatstvo
DR

**DR** môže byť:
* skratka pre slovenskú rozhlasovú stanicu Dobré rádio, pozri Dobré rádio
* dánska národná vysielacia spoločnosť, pozri DR (mediálna spoločnosť)
* skratka pre železnice v NDR v rokoch 1949 až 1994, pozri Deutsche Reichsbahn
Dvorský

**Dvorský** je slovenské a české priezvisko. Na Slovensku je najčastejšie v Ružomberku, Liskovej, Horných Kočkovciach, Trenčíne.
 
## Známi nositelia
*
* Alois Dvorský (1883–1966) – český herec
* Bartoloměj Dvorský (16. století) – český utrakvistický kňaz a polemik s islámom
* Bohumír Dvorský (1902–1976) – český akademický maliar
* Ján Dvorský (* 1943) – slovenský futbalista
* Jaroslav Dvorský (* 1960) – slovenský operný spevák, brat Petra, Pavla a Miroslava
* Jindřich Dvorský z Helfenburka (1505–1582) – kňaz a rektor pražskej univerzity
* Jozef Dvorský (* 1950) – slovenský a československý funkcionár SSM, politik KSS, poslanec FS za normalizácie
* Ladislav Dvorský (1931–1995) – český spisovateľ
* Matěj Dvorský z Hájku (1520–1583) – teológ a rektor pražskej univerzity
* Miroslav Dvorský (* 1960) – slovenský operný spevák, brat Petra, Pavla a Jaroslava
* Pavol Dvorský (* 1954) – slovenský operný spevák, brat Petra, Miroslava a Jaroslava
* Peter Dvorský (* 1951) –&nbsp;slovenský operní spevák, brat Pavla, Miroslava a Jaroslava
* Rudolf Antonín Dvorský, vlastným menom Rudolf Antonín, umeleckým menom R. A. Dvorský (1899–1966) – český hudobný skladateľ, kapelník, klavirista, spevák, herec a nakladateľ
* Stanislav Dvorský (* 1940) – český básnik a teoretik
* Viktor Dvorský (1882–1960) – český ekonomický a politický geograf
* Milena Dvorská (1938–2009) – česká herečka

Kategória:Priezviská na Slovensku
Kategória:Priezviská v Česku
Kategória:Slovenské priezviská
Kategória:České priezviská
KFC Komárno

**KFC Komárno** () je slovenský futbalový klub z mesta Komárno, hrajúci v Niké Lige. Je to vôbec najstarší klub hrajúci v najvyššej lige a 3. najstarší aktívny futbalový klub nachádzajúci sa na území Slovenska.

## História
Klub bol založený v roku 1900 pod názvom *Komáromi Labdarúgó Társaság*. Po dvoch rokoch ho premenovali na *Komáromi Football Club*, z čoho plynie skratka používaná dodnes (KFC). Historicky prvý zápas klubu sa odohral 29. júla 1900 proti Budapešť Kistétény. Komárno prehralo 0:5. Najslávnejším hráčom Komárna je Szilárd Németh, ktorý je tretím najlepším strelcom slovenskej reprezentácie po Róbertovi Vittekovi (23 gólov) a Marekovi Hamšíkovi (24 gólov).

## Historické názvy

* 1900 – **Komáromi LT** (*Komáromi Labdarúgó Társaság*)
* 1902 – **Komáromi FC** (*Komáromi Football Club*)
* 1945 – **ŠK Sokol Železničiar Komárno** (*Športový klub Sokol Železničiar Komárno*)
* 1946 – **Slovan MNV Komárno** (*Slovan miestny národný výbor Komárno*)
* 1951 – **TJ Sokol Škoda Komárno** (*Telovýchovná jednota Sokol Škoda Komárno*)
* 1952 – **TJ Spartak Komárno** (*Telovýchovná jednota Spartak Komárno*)
* 1984 – **TJ Spartak ZŤS Komárno** (*Telovýchovná jednota Spartak Závody ťažkého strojárstva Komárno*)
* 1990 – **KFC Komárno** (*Komárňanský futbalový club Komárno*)
* 1993 – **FK 1899 Komárno** (*Futbalový klub 1899 Komárno*)
* 2002 – **KFC Majorka Komárno** (*Komárňanský futbalový club Majorka Komárno*)
* 2007 – **KFC Komárno** (*Komárňanský futbalový club Komárno*)

## Umiestnenie v jednotlivých sezónach

; Stručný prehľad

Zdroj:: 

Účasť v súťažiach

* 1918–1919: Vidéki bajnokság – sk. Nyugati (I. osztály)
* 1939–1940: Nemzeti bajnokság II – sk. Dunántúli
* 1940–1941: Nemzeti bajnokság III – sk. Nyugati
* 1941–1942: Északdunántúli kerület – sk. A (I. osztály)
* 1942–1943: Nemzeti bajnokság III – sk. Budakörnyéki
* 1943–1944: Nemzeti bajnokság III – sk. Dunántúli
* 1967–1968: Krajský přebor – sk. Západ
* 1968–1969: I. A trieda  – sk. Sever
* 1969–1970: I. A trieda  – sk. Jihovýchod
* 1970–1975: Krajský přebor – sk. Západ
* 1975–1977: Divize E
* 1977–1978: 1. SNFL
* 1978–1981: Divizia – sk. Západ
* 1981–1986: 2. SNFL – sk. Západ
* 1986–1987: Divize SK-Západ (Juhovýchod)
* 1987–1993: 2. SNFL – sk. Západ
* 1993–1994: 4. liga 
* 1994–2001: 3. liga – sk. Západ
* 2001–2002: 4. liga  Juhovýchod
* 2011–2013: Majstrovstvá regiónu 
* 2013–2014: 3. liga 
* 2014–2017: 3. liga – sk. Západ
* 2017–2024: 2. liga
* 2024-: 1.liga

; Jednotlivé ročníky

Zdroj:  

**Legenda:** Z – zápasy, V – výhry, R – remízy, P – porážky, SG – strelené góly, OG – obdržané góly, +/− – rozdiel skóre, B – body, červené podfarbenie – zostup, zelené podfarbenie – postup, fialové podfarbenie – reorganizácia, zmena skupiny či súťaže

 = súťaž predčasne ukončená z dôvodu pandémie covidu-19

## Súpiska

## Slávni hráči

*  Zoltán Czibor
*  Ferdinand Daučík
*  Koloman Gögh
*  Ladislav Józsa
*  Szilárd Németh
*  Imre Payer
*  Tamás Priskin
*  Kornel Saláta
*  Marek Střeštík
*  Juraj Szikora

## Referencie


## Externé odkazy
* Oficiálna stránka klubu

## Zdroj

Kategória:Šport v Komárne
Kategória:Slovenské futbalové kluby
Kategória:Futbalové kluby založené v 1900
Chrám svätých archanjelov Michala a Gabriela (Nesebar)

**Chrám svätých archanjelov Michala a Gabriela** () je bývalý pravoslávny chrám z obdobia stredoveku nachádzajúci sa v  historickom centre mesta Nesebar v Burgaskej oblasti v juhovýchodnom Bulharsku. Má priznaný štatút kultúrnej pamiatky a je súčasťou Architektonicko-historickej rezervácie Nesebar.

## Charakteristika
Chrám svätých archanjelov Michala a Gabriela leží v severnej časti historického centra Nesebaru.

Jedná sa o jednoloďovú, krížovo-kupolovitú budovu s predsieňou. Budova dosahuje dĺžky 13,9 metra a je široká 5,3 metra. Chrám má štvoruholníkový pôdorys.

Budova je vo vrchnej časti zakončená širokou kupolou. V západnej časti chrámu nad predsieňou sa v minulosti nachádzala veža, ktorá sa však nezachovala. Týmto elementom sa chrám svätých archanjelov Michala a Gabriela podobal na ďalší významný nesebarský chrám a to  chrám Krista Pantokratora. Do dnešnej doby sa zachovalo kamenné schodisko, ktoré viedlo do veže a je umiestnené v západnej stene budovy.

Tak ako u chrámu svätej Paraskevy aj na tejto budove sa na severnej a južnej fasáde nachádzajú vo vrchnej časti dve veľké arkády, pričom steny samotné sú lemované slepými tzv. lombardskými arkádami.

Chrám má celkovo tri vchody. Jeden sa nachádza v severnej strane budovy a ústi priamo do chrámovej lode a dva ostávajúce vchody sú v predsieni na západnej prednej strane kostola.

Východná zadná časť budovy je zakončená tromi malými mnohostennými apsidami s otvormi.

Vonkajšia výzdoba chrámu je veľmi bohatá. Slepé arkády sú vo vrchnej časti zvýraznené zeleno glazúrovanými ornamentami a vnútrajšok arkád je vyplnený vzorom, kde sa šachovnicovito striedajú kamenné bloky a dvojice tehál.

## Dejiny
Budova bola postavená v 13. storočí a patrí tak k predstaviteľom stredovekých kostolných budov v Bulharsku.

Chrám svätých archanjelov Michala a Gabriela bol v priebehu 21. storočia reštaurovaný a dnes patrí k významným turistickým atrakciám v meste.

## Galéria

NSB-SvArchangeliMihailGavrail01.jpg|Pohľad na južnú fasádu chrámu svätých archanjelov Michala a Gabriela
NSB-SvArchangeliMihailGavrail02.jpg|Detail jednej zo slepých arkád v stene budovy
NSB-SvArchangeliMihailGavrail03.jpg|Pohľad na severnú fasádu chrámu svätých archanjelov Michala a Gabriela
NSB-SvArchangeliMihailGavrail05.jpg|Detailny pohľad na arkádu vo vrchnej časti budovy pri kupole
NSB-SvArchangeliMihailGavrail07.jpg|Detailny pohľad na vrchnú časť budovy
NSB-SvArchangeliMihailGavrail08.jpg|Detail ornamentálnej výzdoby budovy
NSB-SvArchangeliMihailGavrail09.jpg|Pohľad k východnej stene budovy


## Referencie

Kategória:Pravoslávne chrámy v Bulharsku
Kategória:Stredoveké kostoly v Bulharsku
Kategória:Kultúrne pamiatky v Bulharsku
Nesebar
Kategória:Byzantská sakrálna architektúra v Nesebare
Chrám svätého Teodora (Nesebar)

**Chrám svätého Teodora** (), alebo () je bývalý pravoslávny chrám z obdobia stredoveku nachádzajúci sa v  historickom centre mesta Nesebar v Burgaskej oblasti v juhovýchodnom Bulharsku. Má priznaný štatút kultúrnej pamiatky a je súčasťou Architektonicko-historickej rezervácie Nesebar.

## Charakteristika
Budova sa nachádza vo východnej časti historického centra Nesebaru.

Jedná sa o malý jednoloďový chrám s predsieňou a jednou apsidou. Dĺžka budovy je 8,7 metra a jej šírka dosahuje 4,15 metra. Ako materiál na výstavbu boli použité opracované kamenné bloky, kusy bieleho vápenca a tehly.

Steny budovy sú po celej dĺžke vyzdobené slepými arkádami. Arkády sú zhotovené zo striedajúcich sa kamenných blokov a tehál. Vrchné vnútorné časti arkád sú vyzdobené ornamentami z kameňov a tehál pričom sa strieda motív šachovnice s motívom kľukatej línie.

Z vnútornej výzdoby sa zachovali pôvodné ikony z ikonostasu, ktoré sa dnes nachádzajú v expozícii ikon mestského nesebarského múzea.

## Dejiny
Chrám svätého Teodora bol postavený v stredoveku v období Druhého bulharského cárstva v 13. storočí.

Chrám bol v 21. storočí reštaurovaný a v súčasnosti sa v budove nachádza sídlo nesebarskej umeleckej galérie.

## Galéria

NSB-2019-SvTodor01.jpg|Detail bočnej južnej fasády
NSB-2019-SvTodor03.jpg|Pohľad na prednú západnú fasádu chrámu
NSB-2019-SvTodor04.jpg|Pohľad na južnú a východnú fasádu budovy


## Referencie

Kategória:Pravoslávne chrámy v Bulharsku
Kategória:Stredoveké kostoly v Bulharsku
Kategória:Kultúrne pamiatky v Bulharsku
Kategória:Kostoly zasvätené svätému Teodorovi
Kategória:Byzantská sakrálna architektúra v Nesebare
Kategória:Galérie v Bulharsku
Hviezdny potok (prítok Močiarky)

**Hviezdny potok** je prirodzený vodný tok na Záhorí, v okrese Malacky, na území VVP Záhorie. Je to pravostranný prítok Močiarky, tok V. rádu, nížinného charakteru. Má dĺžku 4,986 km a plochu povodia 7,602 km².

## Prameň
Pramení v bezmennej mokradi na území VVP Záhorie, v nadmorskej výške , v lokalite Jablonovské jazero (), na severozápadnom svahu vrchu Malá Hviezda (207 m n.m.), (podľa ktorého je potok pomenovaný), neďaleko obce Pernek v Borskej nížine (časť Záhorskej nížiny).

## Opis toku
Po vzniku potok urobí esovitý meander najskôr západným smerom a po meandri pokračuje na juhovýchod. Tečie stále juhovýchodným smerom najprv lesom, neskôr, v upravenom koryte ornou pôdou a následne zase borovicovým lesom na viatych pieskoch, kde si už zvoľna meandruje. Mierne sa stáča na juh a neskôr znova na juhovýchod a napokon zase na juh, kde následne, v oblasti Medzi výmoľmi, vo výške  ústi sprava do Močiarky.

## Referencie

## Zdroje
* Základná mapa ZBGIS
* GEO-portál, názvy potokov

Kategória:Potoky na Slovensku
Kategória:Povodie Moravy
Kategória:Záhorie (vojenský obvod)
Kategória:Vodné toky v okrese Malacky
Horná Lužica

**Horná Lužica** (, , , , ) bol v rokoch 14101867 štátny útvar na historickom území Hornej Lužice,  od roku 1945 rozdelené medzi Nemecko (väčšina územia) a Poľsko (menšia časť). Väčšina nemeckej časti je od roku 1990 súčasťou spolkovej krajiny Sasko, malá časť je súčasťou spolkovej krajiny Brandenbursko. Takmer celá poľská časť je súčasťou Dolnosliezského vojvodstvoa, malá čast patrí k Lubuskému vojvodstvu.

Centrom Hornej Lužice je mesto Budyšín, najväčším mestom je však Görlitz (Zhorelec), v poľskej časti je dôležitým strediskom mesto Zgorzelec. Do 15. storočia bola oblasť známa ako **[[Milsko]]**, pretože ju obýval slovanský kmeň Milčanov. Dolná Lužica sa nazývala Lužica, pretože ju obýval kmeň Lužičanov. Neskôr bolo meno Lužice prevzaté pre obe časti a dochádza k rozlišovaniu na Hornú a Dolnú Lužicu.

Horná Lužica susedí na západe so Saskom, na juhu s Čechami, na východe so Sliezskom, na severe s Dolnou Lužicou.

V nemeckej časti Hornej Lužice žije približne 640 000 obyvateľov. Väčšinu z nich dnes tvoria Nemci, asi 20 000 obyvateľov sú Lužickí Srbi, ktorý hovoria hornolužickou srbčinou. Poľskú časť Hornej Lužice obývajú od roku 1945 najmä Poliaci, ktorí po 2. svetovej vojne vystriedali vysídlených Nemcov.

## Súčasť Krajín českej koruny
Od roku 1329 do roku 1635, kedy bola saskému kurfirstovi daná do dedičného zálohu (ako tzv. české léno), bola Horná Lužica súčasťou Krajiny českej koruny. Od tohoto roku bola ich súčasťou už len formálne (de iure); fakticky prešli pod správu Saského kurfirstva.

## Zdroj

Kategória:Historické územia v Česku
Kategória:Historické územia v Nemecku
Kategória:Historické územia v Poľsku
Kategória:Štáty Rímsko-nemeckej ríše
Kategória:Zaniknuté štáty Európy
Anton Bendík

**Anton Bendík** (* 6. august 1931, Hrušov† 22. jún 2019, Banská Bystrica) bol známy slovenský folklorista, hráč na jednoradovú heligónku a sólový spevák. Pochádzal z Hrušova, posledné roky prežil vo Zvolene. Počas svojho života sa stal neodmysliteľnou súčasťou veľkých folklórnych festivalov, ako aj mnohých lokálnych podujatí po celom Slovensku a Česku. Účinkoval vo viacerých televíznych formátoch (Zem spieva, Kapura, Československo má talent, Reflex.)

## Život
Anton Bendík sa narodil 6. augusta 1931 v Hrušove. Pochádza z muzikantskej rodiny - jeho starý otec bol huslista, hral na husliach Stradivarius, jeho otec z času na čas hrával na heligónku. Ako štvorročný utrpel vážne popáleniny. Aby mu čas hojenia ubehol rýchlejšie, jeho otec mu kúpil jednoradovú heligónku. Anton Bendík sa naučil hrať na tomto hudobnom nástroji ako samouk a zostal mu verný až do konca života. Počas života sa oženil s Paulínou Bérešovou z Hrušova. V manželstve sa im narodili dvojičky, ktoré hneď po pôrode zomreli. Následne sa im narodili syn a dcéra. Začiatkom decembra 1997 mu jeho manželka po 46-ročnom manželstve umrela. Posledné roky prežil na Zlatom potoku vo Zvolene u svojej dcéry. Zomrel 22. júna 2019 vo veku 87 rokov. Pochovaný je vo svojom rodnom Hrušove.

### Folklórne vystupovanie
Anton Bendík sa preslávil hrou na 135-ročnú jednoradovú heligónku značky Hlaváček. Vo svojom vystupovaní na folklórnych slávnostiach a spoločenských akciách po celom Slovensku (folklórne slávnosti vo Východnej, v Detve, Kojšovská heligónka a iné) i Česku originálne interpretoval piesne z Hrušova, čím sa výraznou mierou zaslúžil o šírenie dobrého mena rodnej obce. Pravidelne sa zúčastňoval folklórneho festivalu Hontianska paráda, kde okrem hry na heligónku počas scénických programov predvádzal práce na žatve.

Jeho interpretácia sa stala nezameniteľná kvôli charakteristickému hlasu. Bol výnimočný a vynikajúci spevák, počas spevu vždy len pokračoval v basovom rytme („kontroval“). Melódiu piesne hral len v predohrách, nespievaných refrénoch a dohrách. Práve týmto pre heligónkovú hru nezvyčajným prístupom si vytvoril nezameniteľný a charakteristický štýl. 

Pár mesiacov pred smrťou vydal svoje profilové CD *Horička zeľená*. Nachádza sa na ňom 23 piesní z Hrušova, ktorými sa počas svojich vystúpení preslávil.

## Referencie


Kategória:Slovenskí folkloristi
Kategória:Slovenskí speváci ľudovej hudby
Kategória:Osobnosti z Hrušova (okres Veľký Krtíš)
2Cellos

**2Cellos** (štylizované ako **2CΞLLOS**) je chorvátsko-slovinské instrumentálne duo, pozostávajúce zo Luku Šulića a Stjepana Hausera.

## História
Luka Šulić a Stjepan Hauser sa po prvýkrát stretli v hudobnej akadémii v Záhrebe. Sulić neskôr prešiel na londýnske konzervatórium Royal Academy of Music a Hauser prešiel na konzervatórium Royal Northern College of Music v Manchesteri. Po rokoch hrania klasickej hudby na violončelo sa rozhodli zahrať skladbu „Smooth Criminal“ od Michaela Jacksona. Nahrávka bola vydaná v januári 2011 a stala sa veľkým hitom na internetovom serveri YouTube. Po prvých dvoch týždnoch mala viac ako 3 milióny zhliadnutí.

2CELLOS využili YouTube na oslovenie svojho publika a zverejnili videá z významných živých vystúpení vrátane Arena Zagreb (2012), Arena Pula (2013), EXIT Festival (2014) a ich piaty jubilejný koncert v Arena di Verona (2016) v Taliansko. Vo februári 2014 dvojica zverejnila na YouTube svoje prevedenie skladby „Thunderstruck“ od AC/DC. Video zobrazuje duo hrajúce pred barokovým publikom, ktoré čoskoro zistí, že pieseň nie je klasická. Video sa stalo virálnym začiatkom marca a za prvé dva týždne nazbieralo 10 miliónov videní. V marci 2021 video získalo viac ako 200 miliónov videní.

Ako povedal Šulić pre The Sydney Morning Herald, „milujeme AC/DC rovnako ako Bacha“. Hauser dodal: „Obaja (AC/DC aj Bach) sú jednoduchí a presvedčiví v tom, čo robia.“

V roku 2017 vydali Šulić a Hauser svoj štvrtý album Score, ktorý nahrali s London Symphony Orchestra a ktorý zahŕňal širokú škálu televíznej a filmovej hudby. Pri príležitosti vydania albumu vydali 2CELLOS svoje oficiálne YouTube video k hre Game of Thrones Medley, ktoré za dva dni nazbieralo viac ako 1 milión videní.

Dňa 26. mája 2018 odohrali 2CELLOS hymnu Ligy majstrov UEFA pred finále Ligy majstrov UEFA 2018 medzi Realom Madrid a Liverpoolom. V tom istom roku vydali piaty album Let There be Cello. V novembri 2022 vystúpili na Medzinárodnom filmovom festivale v Káhire.

## Diskografia
* *[[2Cellos (album)|2Cellos]]* (2011)
* *[[In2ition]]* (2013)
* *[[Celloverse]]* (2015)
* *[[Score (album)|Score]]* (17. marec 2017)

## Ocenenia
### Porin

### Japan Gold Disc Award

### Večernjak's Rose

## Referencie

## Externé odkazy
* Oficiální stránka skupiny 

## Zdroj
* 

Kategória:Hudobné skupiny z 2011
Kategória:Chorvátske hudobné skupiny
Ľadová káva

[thumb|Nemecká Eiskaffee so [Šľahačka|šľahačkou]]
**Ľadová káva** je studeným variantom kávy, ktorá je vyhľadávaná prevažne cez horúce mesiace. Ingrediencie sú rovnaké ako u bežnej kávy len s tým rozdielom, že táto káva neprechádza varom. Do tejto kávy môžeme pridať aj kocky ľadu alebo samotnú zmrzlinu (záleží na druhu danej kávy a tiež na chuti stravníka).

## Varianty
### ''Frappé''
	
V súvislosti s ľadovou kávou bolo v Solúne v roku 1958 po prvýkrát pripravené *Café frappé*. Vyrába sa z instantnej kávy a pripravuje sa s chladenou vodou, kockami ľadu a prípadne s cukrom a mliekom. Je rozšírená najmä v Grécku a často sa označuje ako „národný nápoj“. Táto ľadová káva obsahuje zmrzlinu len vo variante *Frappé Pagoto* („frapé so zmrzlinou“).

Vo Švajčiarsku a vo Francúzsku sa pod pojmom *frappé* chápe mliečny koktail podobný dezertu, v ktorom bola zmrzlina (akéhokoľvek druhu) spracovaná s mliekom v mixéri. *Kaffeefrappé* alebo *café frappé* je pripravené v súlade zmrzliny a mlieka s kávou.

### ''Caffè freddo''
Talianski gastronómovia podávajú *Caffè freddo* (studená káva), ktorá sa skladá iba z chladeného, ​​vodou rozšíreného espressa s kockami ľadu a je ochutený cukrovým sirupom. Patrí k zvyčajnej ponuke talianskych barov v letných mesiacoch.

### Instantná ľadová káva
Od rôznych výrobcov existujú prášky, ktoré sa dajú zmiešať so studeným mliekom alebo vodou, aby z toho vznikol nápoj s ľadovou kávou.

### Schwarzwaldská ľadová káva
Schwarzwaldská ľadová káva, ktorá je obľúbená v Schwarzwalde, sa skladá z chladenej filtrovanej kávy sladenej cukrom a sprevádzanej silným akcentom schwarzwaldskej čerešňovice. Jeden až dva kopčeky vanilkovej zmrzliny, podávané v elegantnom vysokom sklenenom pohári a môže byť ozdobený smotanovým krémom, čokoládou, prípadne čerešňami, vaflami alebo krumkake.

### Ľadová káva na anglický spôsob
Ide o termín pochádzajúci z Viedne, ktorý dokopy obsahuje až 1/3 zmrzliny, 1/3 kávy a 1/3 šľahačky.

### ''Iced coffee''
Variant, ktorý je ponúkaný v USA ako *Iced coffee*, niekedy pozostáva len z čiernej kávy, kociek ľadu (bez zmrzliny) a možno aj mlieka.

### ''Café Glace''
V nemecky hovoriacom Švajčiarsku sa niekedy kávová zmrzlina podáva ako *Café Glace*. Vo francúzsky hovoriacom Švajčiarsku a vo Francúzsku sa termín (*café glacé*) zvyčajne používa na kávu alebo espresso podávané s kockami ľadu, ktoré je voliteľne rozšírené mliekom (analogicky ku *iced coffee* alebo *caffè freddo*).

### Ľadová čokoláda
Variantom ľadovej kávy je zmrzlinová čokoláda. Káva je nahradená studenou pitnou čokoládou; namiesto vanilkovej zmrzliny sa občas používa kopček čokoládovej zmrzliny.

### Vietnamská ľadová káva
Vietnamská ľadová káva sa nazýva *cà phê đá* (doslova „ľadová káva“) a má tradičný štýl varenia. Tmavo pražená vietnamská káva sa varí s kovovým kvapkovým filtrom (*phin cà phê*) a potom sa naleje do pohára s kockami ľadu. Populárny variant tejto kávy sa nazýva *cà phê sữa đá*, v ktorej sa na kávu najprv nakvapká sladené kondenzované mlieko a potom sa zmes naleje do kociek ľadu.

## Pozri aj
* Affogato al caffè

## Iné projekty

## Zdroj
* 

Kategória:Káva
DOMA DOBRE

**DOMA DOBRE** (medzi rokmi 2003-2017 **[[AGRÁRNA STRANA VIDIEKA|Agrárna strana vidieka]]**, skratka **ASV**), je slovenská agrárna politická strana, ktorá vznikla v júli 2017 transformáciou z ASV. Predsedom je od roku 2017 Vladimír Chovan.

## Program strany
Strana sa profiluje stredovo, nadväzuje na odkaz ASV, pričom kladie dôraz na vidiecku krajinu Slovenska, otázky poľnohospodárstva a rozvoja vidieckych oblastí, keďže podľa nich je väčšina Slovenska vidiecka a treba to využiť.

V zahraničnopolitických otázkach vystupuje proeurópsky, avšak požaduje reformu EÚ. DOMA DOBRE podporuje aktívnu zahraničnú politiku EÚ ako celku mimo svojho územia, najmä, čo sa týka spoločného postupu pri humanitárnych misiách a humanitárnej pomoci, aby sa tak predchádzalo nelegálnej migrácii na územie Európskej únie. Taktiež strana hovorí o potrebe hlbšej spolupráce bezpečnostných síl medzi členskými krajinami EÚ.

## Volebné výsledky
### Voľby do Európskeho parlamentu 2019
Výsledky volieb do Európskeho parlamentu, v ktorých sa zúčastnila strana DOMA DOBRE.

## Referencie


## Pozri aj
* AGRÁRNA STRANA VIDIEKA, predchodkyňa strany DOMA DOBRE

Kategória:Politické strany na Slovensku – funkčné
Kategória:Agrárne strany na Slovensku
Bloody Mary (kokteil)

thumb|Koktail Bloody Mary
**Bloody Mary** (slov. *krvavá Mária*) je obľúbený koktail namiešaný z vodky, paradajkového džúsu a zvyčajne ďalších korení alebo príchutí, ako worcesterová omáčka, Tabasco, hovädzí vývar alebo bujón, chren, zeler, soľ, čierne korenie, kajenské korenie, citrónová šťava, vaječný bielok a zelerový šalát.

## Pôvod
Pôvod tohto koktailu je nejasný. Fernand Petiot tvrdil, že ho vynašiel v roku 1921, keď pracoval v New York Bare, ktorý sa neskôr stal Harry's New York Barom, veľmi známym barom v Paríži. Iná tradícia hovorí, že to bol herec George Jessel (USA), kto vytvoril tento drink okolo roku 1939. Prvá zmienka o Bloody Mary v USA je v stĺpci Lucia Beebea v novinách *New York Herald Tribune*, vytlačenom v roku 1939 spolu s originálnym receptom: „Najnovší lomcovák George Jessela, ktorý má pozornosť mestských pisateľov, sa volá Bloody Mary: napoly paradajkový džús, napoly vodka.“ Málokto vie, že tento drink je pomenovaný podľa anglickej kráľovnej Márie I., ktorá pre násilné pretláčanie katolíctva dala za 5 rokov svojej vlády popraviť vyše 300 protestantov.

## Externé odkazy
* Recept na koktail Bloody Mary, jeho ďalšie varianty a tiež stovky ostatných koktailov

## Zdroj
* 

Kategória:Kokteily
Kategória:Alkoholické nápoje
Aperol

thumb|100px|Fľaša Aperolu
thumb|100px|Aperol

**Aperol** je alkoholický nápoj, ktorý sa radí medzi korenené bittery. Má oranžovočervenú farbu s ovocnou, ľahko horkou chuťou. Vyrába sa na báze liehu z horca, rebarbory, výťažkov z pomarančov, aromatických bylín a farbív. Jeho zvláštnosťou je nižší obsah alkoholu, len 11%.

## História
Vznikol v talianskej rodinnej firme bratov Barbieriovcov v Padove okolo roku 1919. V tomto roku bol predstavený na veľtrhu *Fiera Campionaria di Padova*. V roku 1993 bola firma F.lli Barbieri odkúpená spoločnosťou Barbero 1891 a tá sa v decembri 2003 stala súčasťou skupiny Campari.

Najznámejším nápojom na báze Aperolu je Aperol Spritz. Vznikol v 50. rokoch ako variant benátskeho vínneho striku (*spritz veneto*), ktorý do Benátok zrejme priniesli Rakúšania v 19. storočí (Benátky boli v 1. polovici 19. storočia súčasťou habsburskej monarchie).

## Podávanie
Podáva sa vždy dobre vychladený, čistý aj predĺžený (so sódou, šumivým vínom). Klasický Aperol Spritz, ako ho odporúča priamo výrobca, sa skladá z 3 dielov prosecca, 2 dielov Aperolu a 1 dielu sódovej vody. Mal by sa podávať v pohári na stopke.

## Referencie

## Literatúra
* Lexikon aperitivů a digestivů 

## Zdroj
* 

Kategória:Bylinné likéry
Kategória:Talianske nápoje
Európsky orgán práce

náhľad|Sídlo na Landererovej 12 v Bratislave

**Európsky orgán práce** je inštitúcia Európskej únie. Úrad sídli (od novembra 2021) na Landerorovovej 12 v Bratislave. Podľa Hospodárskych novín „hlavným poslaním inštitúcie [má byť] zlepšiť implementáciu práva EÚ v oblasti cezhraničnej pracovnej mobility a koordinácie sociálneho zabezpečenia.“ Má byť tiež mediátorom v prípade sporu medzi štátmi o pracovnej mobilite. 

## Dejiny
Vznik orgánu potvrdili Európsky parlament, Rada EÚ a Európska komisia 14. februára 2019. Predseda Európskej komisie Jean-Claude Juncker ho však avizoval v roku 2017. V júni 2019 bolo rozhodnuté, že orgán bude sídliť na Slovensku. Ide o prvý európsky orgán majúci sídlo na Slovensku. Jeho prví zamestnanci začali pracovať v novembri 2021, časť z nich bola presídlená z Bruselu.

## Referencie

## Externé odkazy
* Oficiálna stránka

Kategória:Inštitúcie Európskej únie
Chrám Zosnutia Bohorodičky (Nesebar)

**Chrám Zosnutia Bohorodičky** (), známy aj ako **Chrám svätej Bohorodičky** () je pravoslávny chrám z obdobia bulharského národného obrodenia nachádzajúci sa v  historickom centre mesta Nesebar v Burgaskej oblasti v juhovýchodnom Bulharsku. Má priznaný štatút kultúrnej pamiatky a je súčasťou Architektonicko-historickej rezervácie Nesebar.

## Charakteristika
Chrám bol zasvätený svätej Bohorodičke z toho dôvodu, že je považovaná za patrónku a ochránkyňu mesta.

Budova je najväčšou a najlepšie zachovanou trojloďovou bazilikou v meste.

Chrámový sviatok sa slávi 15. augusta, kedy sa slávi sviatok Zosnutia presvätej Bohorodičky. Keďže svätá Bohorodička je považovaná za patrónku Nesebaru, sú tieto oslavy spojené aj s oficiálnym sviatkom mesta, ktorý sa v meste slávi od vysvätenia chrámu Zosnutia Bohorodičky.

## Dejiny
Budova bola postavená v období bulharského národného obrodenia v roku 1873.

V súčasnosti je chrám Zosnutia Bohorodičky jediným funkčným chrámom v meste.

## Zaujímavosť
*  V chráme je možné vidieť vzácnu ikonu *Čierna Svätá Bohorodička* (), o ktorej sa hovorí, že je zázračná. Táto ikona pochádza z Grécka a je z 13. storočia. Do Bulharska ju doviezol cár Ivan Asen II. po bitke pri Klokotnici, kde jeho bulharské vojská zvíťazili nad vojskami Theodora Komnena Dukasa a ikona bola pri tejto príležitosti ukoristená. V chráme sa nachádza ešte jedna ikona tiež pokladaná za zázračnú a tiež zobrazujúca svätú Bohorodičku. V tomto prípade ide o kópiu gruzínskej ikony, ktorá už sedemnásť storočí ochraňuje gruzínsky národ.

## Galéria

NSB-2019-SvBogorodica02.jpg|Detailný pohľad na chrámovú vežu
NSB-2019-SvBogorodica04.jpg|Detail prednej západnej fasády chrámu
NSB-2019-SvBogorodica07.jpg|Pohľad na chrám Zosnutia Bohorodičky zo severu
NSB-2019-SvBogorodica09.jpg|Pohľad na východnú fasádu chrámu
NSB-2019-SvBogorodica10.jpg|Pohľad na chrám Zosnutia Bohorodičky z juhu


## Referencie

Kategória:Pravoslávne chrámy v Bulharsku
Kategória:Kostoly z obdobia bulharského národného obrodenia
Kategória:Kultúrne pamiatky v Bulharsku
Kategória:Chrámy zasvätené Zosnutiu presvätej Bohorodičky
Kategória:Stavby v Nesebare
Kategória:Architektúra z 1873
KJ Sawka

**Kevin Josepf Sawka** (* 10. október 1977, Seattle, Washington, USA) viac známy ako **KJ Sawka** je americký bubeník, hudobný producent a DJ. Hrá na bicie v skupinách Pendulum a Destroid.

## Kariéra
Sawka začal s hudbou v dvanástich rokoch, pričom v osemnástich ho zaujala elektronická hudba. Jeho hlavným vzorom je Phil Collins. V roku 2010 sa stal bubeníkom austrálskej drum and bassovej skupiny Pendulum, s ktorou nahral album *[[Immersion]]*. V roku 2016 sa skupina obnovila pre koncertné vystúpenie na Ultra Music Festivale v Miami a následne pokračovala hraním na turné v roku 2017. V roku 2012 tiež založil superskupinu Destroid spolu s členmi Excision a Downlink. V roku 2015 založil nezávislé hudobné vydavateľstvo Impossible Records.

## Diskografia
### Sólová
;Štúdiové albumy
* 2005 – *[[Synchronized Decompression]]*
* 2007 – *[[Cyclonic Steel]]*
* 2009 – *[[Undefined Connectivity]]*

;Koncertné albumy
* 2008 – *[[Live at Chop Suey]]*

### So skupinou Pendulum
* 2010 – *[[Immersion]]*

### So skupinou Destroid
* 2013 – *[[Destroid#Discography|The Invasion]]*
* 2014 – *[[Destroid#Discography|The Invasion Remixes]]*

## Referencie

## Zdroj

Kategória:Dídžeji USA
Kategória:Drum and bassoví hudobníci
Kategória:Členovia skupiny Pendulum
Kategória:Osobnosti zo Seattlu
Andrés Manuel López Obrador

**Andrés Manuel López Obrador** (* 13. november 1953, Tepetitán, Mexiko), všeobecne nazývaný jeho iniciálami **AMLO**, je mexický politik, ktorý bol od roku 2018 do roku 2024 58. prezident Mexika.

## Životopis
AMLO sa narodil v obci Tepetitán v samospráve Macuspana na juhovýchode štátu Tabasco. V roku 1986 skončil štúdium na Universidad Nacional Autónoma de México po tom, ako ho predtým prerušil, aby sa zapojil do politiky. Jeho politická kariéra začala už v roku 1976, kedy sa stal členom Inštitucionálnej revolučnej strany (PRI) v Tabascu a nakoniec sa stal lídrom strany v celom štáte. V roku 1989 vstúoil do Strany demokratickej revolúcie (PRD) a bol kandidátom strany na pozíciu guvernéra štátu Tabasco v roku 1994. Bol celonárodným lídrom strany PRD medzi rokmi 19961999. V roku 2000 bol zvolený za starostu mesta Mexiko, kde pôsobil do roku 2005. V roku 2012 odišiel z PRD a v roku 2014 založil Národné hnutie obnovy (MORENA), ktoré viedol do roku 2017.

## Prvé pokusy o kreslo prezidenta
López Obrador sa o úrad prezidenta uchádzal trikrát - vo voľbách v roku 2006, 2012 aj 2018. V roku 2006 ako kandidát Strany demokratickej revolúcie skončil tesne na druhom mieste za víťazom Felipem Calderónom (PAN) v pomere 35,9% ku 35,3%. V roku 2012 skončil znovu ako kandidát PRD opäť druhý, keď ho porazil Enrique Peña Nieto (PRI) v pomere 38,2% ku 31,6%. V oboch prípadoch mal teritoriálne podporu najmä v južných štátoch (domovské Tabasco, Guerrero, Oaxaca).

## Úrad prezidenta od roku 2018
López Obrador bol kandidátom na prezidenta po tretí krát vo voľbách v roku 2018, kedy kandidoval za Juntos Haremos Historia, koalíciu zloženú z ľavicovej Strany práce, pravicovej Strany sociálneho stretu a Národného hnutia obnovy (MORENA). Vo voľbách získal 53 % hlasov a zvíťazil vo všetkých štátoch s výnimkou Guanajuata. V kampani hovoril o navýšení finančnej pomoci pre študentov, zdvojnásobení penzií pre dôchodcov, zdvojnásobení minimálnej mzdy, amnestii pre drogových kriminálnikov či o výstavbe 100 nových univerzít a o bezplatnom prístupe na verejné vysoké školy.

Taktiež avizoval ukončenie drogovej vojny proti kartelom a legalizáciu niektorých drog ako marihuana. Ohlásil, že zruší projekt na výstavbu nového medzinárodného letiska pre hlavné mesto, ktorý bol obklopený škandálmi a možnými dopadmi na životné prostredie. Tiež chcel vyhlásiť referendum na predošlé energetické reformy, implementované v roku 2013, ktoré ukončili štátnu kontrolu nad ropnou spoločnosťou Pemex, ktorej zisky predstavovali 18% celkových príjmov rozpočtu verejného sektoru. Deklaroval tiež politiku stimulov a podpory pre poľnohospodársky sektor krajiny, ako aj oddialenie opätovného vyjednania dohody NAFTA až do volieb. K jeho ambicióznym plánom patrí výstavba ďalších ropných rafinérií, navýšenie sociálnych výdavkov, zníženie platov a výhod politikov a decentralizácia vlády, spočívajúca v presunutí niektorých vládnych rezortov a agentúr z hlavného mesta do iných štátov Mexika.

## Referencie


Kategória:Mexickí politici
Kategória:Prezidenti Mexika
Kategória:Primátori Mexika
Bitter

[thumb|Angostura je bitter, ktorý sa používa na prípravu miešaného nápoja [Manhattan (nápoj)|Manhattan]]
**Bitter** (v preklade z nem. *horký*) je horký alkoholický nápoj, ku ktorému tiež patria horké vínne aperitívy či horké likéry, ako sú koreňové a bylinné pálenky. Všetky bittery tak majú spoločnú horkú chuť a priaznivo pôsobia na žalúdok. Tieto alkoholické nápoje sú založené na aromatických látkach väčšinou rastlinného pôvodu, z bylín, semien, koreňov, kôry, dreva či korenia.

Bittery majú svoj pôvod v lekárstve. Pôvodně boli lekárnikmi vyrábané ako prostriedky na zmiernenie zažívacích problémov a až potom sa stali súčasťou nápojovej kultúry.

## Najznámejšie bittery
* Angostura (Trinidad a Tobago)
* Aperol (Taliansko)
* Averna (Taliansko)
* Becherovka (Česko)
* Campari (Taliansko)
* Cynar (Taliansko)
* Fernet Branca (Taliansko)
* Fernet Stock (Česko)
* Gammel Dansk (Dánsko)
* Underberg (Nemecko)
* Unicum (Maďarsko)

### Slovenské bittery, bylinné likéry
* Angelika 
* Bentianna  
* Demänovka
* Tatra Balsam 
* TatraTea 

## Iné projekty

## Referencie

## Literatúra
* Lexikon aperitivů a digestivů 

## Zdroj
* 

Kategória:Alkoholické nápoje
Kategória:Bylinné likéry
Ján Grammatikos

**Ján Grammatikos** môže byť:
* neskoroantický/byzantský filozof, pozri Ján Filoponos
* konštantínoposký patriarcha v 9. storočí, pozri Ján VII. (konštantínopolský patriarcha)

## Zdroje

Grammatikos, Ján
OFK Dunajská Lužná

**OFK Dunajská Lužná** je slovenský futbalový klub z Dunajskej Lužnej, hrajúci v 4. lige Bratislavského futbalového zväzu. Bol založený v roku 1921.

## Externé odkazy
* Oficiálna stránka klubu

## Zdroj

Kategória:Slovenské futbalové kluby
Kategória:Futbalové kluby založené v 1921
Kategória:Dunajská Lužná
Dolná Lužica

**Dolná Lužica** (, , , , , ) bol v rokoch 14101867 štátny útvar na historickom území Dolnej Lužice, ktoré je od roku 1945 rozdelene medzi Nemecko a Poľsko. Takmer celá nemecká časť Dolnej Lužice je súčasťou spolkovej krajiny Brandenbursko, zatiaľ čo obce Geierswalde (lužickosrbsky *Lejno*), Kromlau (lužickosrbsky *Kromola*) a mesto Lauta (lužickosrbsky Łuty) patria od roku 1990 k Sasku. Menšia poľská časť je súčasťou Lubuského vojvodstva. Centrom Dolnej Lužice je Cottbus (dolnolužickosrbsky *Chóśebuz*, hornolužickosrbsky *Choćebuz*) v dnešnom Brandenbursku. V rokoch 13481635 bola Dolná Lužica súčasťou Českej koruny.

Dolná Lužica susedí na juhu s Hornou Lužicou, na východe so Sliezskom, na severovýchode s Lubuskom, na severe a severozápade s Brandenburskom, na západe s tou časťou územia bývalej provincie Sasko, ktorá dnes patrí k Brandenbursku.

## Národnostné zloženie
V nemeckej časti žijú vedľa prevažujúcich Nemcov v menšinovom zastúpení Lužickí Srbi. Poľská časť je po odsune Nemcov obývaná Poliakmi.

## Zdroj

Kategória:Historické územia v Česku
Kategória:Historické územia v Poľsku
Kategória:Historické územia v Nemecku
Kategória:Štáty Rímsko-nemeckej ríše
Kategória:Zaniknuté štáty Európy
Chrám svätého Spasiteľa (Nesebar)

**Chrám svätého Spasiteľa** (), známy aj ako **Chrám Povýšenia Pána** () je bývalý pravoslávny chrám zo začiatku 17. storočia nachádzajúci sa v severnej časti historického centra mesta Nesebar v Burgaskej oblasti v juhovýchodnom Bulharsku. Má priznaný štatút kultúrnej pamiatky a je súčasťou Architektonicko-historickej rezervácie Nesebar.

## Charakteristika
Chrám Povýšenia Pána sa nachádza v severnej časti historického centra Nesebaru.

Budova je jednoloďová s jednou apsidou a s dĺžkou 11,7 metra a šírkou 5,7 metra.  V minulosti sa po celej severnej strane chrámu tiahla úzka a dlhá predsieň, ktorá budovu rozširovala až na šírku 9,8 metra. Fakt, že budova bola postavená v období osmanskej nadvlády sa prejavilo na výzore chrámu a to najmä v samotnej konštrukcii budovy, ktorá musela byť postavená podľa osmanských pravidiel pre pravoslávne chrámy čo znamenalo napríklad to, že jej východná fasáda musela byť napoly vkopaná do zeme. Strecha budovy je sedlovitá z drevenej konštrukcie.

Narozdieľ od vonkajšej výzdoby chrámu, ktorá v dôsledku výstavby v časoch osmanskej nadvlády prakticky neexistuje, je vnútorná výzdoba veľmi bohatá. Interiér chrámu je takmer celý bohato vyzdobený freskami, ktoré patria k najvýznamnejším predstaviteľom freskovej výzdoby v Bulharsku z obdobia 16. - 17. storočia. Väčšina fresiek pochádza zo začiatku 17. storočia a sú dielom neznámeho autora. Fresky zobrazujú predovšetkým scény zo života Ježiša Krista a svätej Bohorodičky. Mnohé z fresiek však nie sú v dobrom stave a to predovšetkým fresky na južnej a severnej stene, ktoré sú takmer celkom zničené. Na západnej stene sa v súčasnosti žiadne fresky nenachádzajú a nie je isté, či západná stena niekedy bola vyzdobená.

## Dejiny
Z pamätného nápisu nad južným vchodom do chrámu je známe, že budova bola postavená v roku 1609 počas pôsobenia metropolitu Cypriána z darov bohatého nesebarského občana.

Dnes chrám funguje ako múzeum.

## Zaujímavosť
* V kostole sa nachádzala náhrobná doska byzantskej princeznej Mataisy Kantakuziny Paleologiny, ktorá bola pôvodne v roku 1441 pochovaná v chráme svätej Sofie, ale náhrobná doska (dnes sa nachádza v nesebarskom archeologickom múzeu) bola neskôr prenesená nesebarským arcibiskupom do chrámu Povýšenia Pána. Náhrobná doska bola ukrytá v podlahe chrámu.

## Galéria

NSB-2019-SvSpas04.jpg|Pohľad na východnú zadnú fasádu chrámu
NSB-2019-SvSpas03.jpg|Pohľad na južnú zadnú fasádu chrámu
NSB-2019-SvSpas05.jpg|Detailný pohľad na apsidu


## Referencie

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Kostoly zasvätené Ježišovi Kristovi
Kategória:Stavby v Nesebare
Kategória:Múzeá v Bulharsku
Kategória:Architektúra z 1609
Vodnopólová extraliga mužov 1997/98

**Vodnopólová extraliga mužov** v sezóne **1997/98** bol v poradí 6. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). Počet účastníkov ostal oproti minulej sezóne rovnaký. Štvrtýkrát získalo titul družstvo KVP NCHZ Nováky, ktoré vo finálovom dueli zvíťazilo nad obhajcom prvenstvaSlávia UK Lentimex Bratislava.

## Systém súťaže
Systém súťaže ostal rovnaký ako v minulej sezóne. Súťaž sa skladala z troch častí. V základnej časti (ZČ) odohrali družstvá zápasy systémom každý s každým doma a vonku. 4 najlepšie potom postúpili do nadstavbovej časti o majstra. Nadstavbová časť sa odohrala formou 4 turnajov; každé družstvo hostilo 1 turnaj, pričom sa započítavali aj body zo ZČ. Po odohraní nadstavbovej časti nasledovalo play-off. Semifinále, finále a duel o bronz sa hrali na dve hrané stretnutia. Zvyšné 2 družstvá ZČ mali odohrať skupinu o zotrvanie, resp. o postup do extraligy z 2 účastníkmi 1. ligy, tá sa však neodohrala kvôli navýšeniu počtu tímov v budúcej sezóne extraligy.

## Účastníci

## Výsledky
### Základná časť
;Zápasy
} 
|bgcolor=#DFE7FF| 
|bgcolor=#DFE7FF| 
|-
|style="text-align:left"| ŠKP Košice
|bgcolor=#DFE7FF| 
|bgcolor=#FFdfdf| 
|bgcolor=#CCCCCC|&nbsp; 
|bgcolor=#DFE7FF| 
|bgcolor=#DFE7FF| 
|bgcolor=#DFE7FF| 
|-
|style="text-align:left"| Topoľčany
|bgcolor=#FFdfdf| 
|bgcolor=#FFdfdf| 
|bgcolor=#FFdfdf| 
|bgcolor=#CCCCCC|&nbsp; 
|bgcolor=#DFE7FF| 
|bgcolor=#DFE7FF| 
|-
|style="text-align:left"| UVL Košice
|bgcolor=#FFdfdf| 
|bgcolor=#FFdfdf| 
|bgcolor=#FFdfdf| 
|bgcolor=#FFFFCC| 
|bgcolor=#CCCCCC|&nbsp; 
|bgcolor=#FFdfdf| 
|-
|style="text-align:left"| Slovan Bratislava
|bgcolor=#FFdfdf| 
|bgcolor=#FFdfdf| 
|bgcolor=#FFdfdf| 
|bgcolor=#FFdfdf| 
|bgcolor=#DFE7FF| 
|bgcolor=#CCCCCC|&nbsp; 
|}

;Tabuľka 

Pozn.: Pri rovnosti bodov rozhodovali vzájomné zápasy.
----

### Nadstavbová časť
;Zápasy

;Tabuľka 

### Play-off
;Semifinále 

;Play-off o 3. miesto 

;Finále 

## Konečné umiestnenie

## Referencie

## Pozri aj
* 1. vodnopólová liga žien 1997/98
* Vodnopólová 1. liga mužov 1998

## Externé odkazy
* Oficiálna stránka Slovenského zväzu vodného póla ''archive.org

## Zdroje
*  
* Denník Új Szó
* Webdenník SME

Kategória:Vodné pólo v 1997
Kategória:Vodné pólo v 1998
Kategória:Vodnopólová extraliga mužov
Rock im Pott

**Rock im Pott** je jednodňový rockový hudobný festival, ktorý sa prvýkrát konal v roku 2012 na štadióne Veltins-Arena v Gelsenkirchene.

## História
V januári 2012 bol vyhlásený na každoročný festival. Bolo tam päť umelcov alternatívneho rocku alebo modernej masovo kompatibilnej hudby. Pri premiére festivalu organizátori očakávali až 35 000 návštevníkov a prekvapilo ich počet 41 000 návštevníkov. v roku 2013 oslovil iba 27 000 návštevníkov. Na rok 2014 bol festival zrušený, pretože nebol pravdepodobne nájdený vhodný headliner. Po tom, čo sa festival neuskutočnil v roku 2015 a 2016, sa opäť konal 26. augusta 2017.

## Zostava programu
* 25. august 2012: Red Hot Chili Peppers, Placebo, Jan Delay & Disko No. 1, The BossHoss, Kraftklub
* 18. august 2013: System of a Down, Volbeat, Tenacious D, Casper, Deftones, Biffy Clyro
* 26. august 2017: Die Toten Hosen, Kraftklub, K.I.Z, Zugezogen Maskulin

## Referencie

## Iné projekty

## Externé odkazy
* Oficiálna stránka 
* Správy, fotky, rozhovory a videá od Rockpalast

## Zdroj
* 

Kategória:Rockové festivaly
Kategória:Hudobné festivaly v Nemecku
Chrám Zosnutia presvätej Bohorodičky (Burgas)

**Chrám Zosnutia presvätej Bohorodičky** (), skrátene **Chrám Zosnutia Bohorodičky** (),  známy aj ako **Chrám svätej Bohorodičky** () a **Grécky chrám** () a v minulosti aj ako **Chrám Premenenia Pána** () je pravoslávny chrám z obdobia bulharského národného obrodenia nachádzajúci sa v centrálnej časti Burgasu v Burgaskej oblasti v juhovýchodnom Bulharsku. Má priznaný štatút kultúrnej pamiatky a je najstarším pravoslávnym chrámom v meste.

## Charakteristika
Budova leží v centrálnej časti mesta na ulici Lermontov, v blízkosti arménskeho chrámu. V čase výstavby chrámu bolo miesto, kde sa chrám nachádza súčasťou gréckej štvrti.

Chrámová budova je postavaná ako trojloďová bazilika. V centrálbej časti chrámu sa nachádza dvanásť monolitických mramorových stĺpov, ktoré podopierajú strešnú konštrukciu a balkóny. Celková zastavaná plocha chrámu dosahuje až 470m².

V chráme sa uchovávajú ikon, ktoré boli vyhotovéné mníchmi z mníšskej republiky v Athose.

## Dejiny
Chrám bol postavený v období bulharského národného obrodenia v rokoch 1840 - 1860, čo ho robí najstarším pravoslávnym chrámom v Burgase.

V meste síce bol už predtým pravoslávny chrám zo začiatku 17. storočia, ktorý však bol zničený počas rusko-tureckej vojny.

Bohoslužby sa konali až do roku 1906 v gréčtine. V tom istom roku sa okrem zmeny liturgického jazyka na bulharčinu, zmenilo aj meno kostola a chrám bol premenovaný z chrámu Zosnutia presvätej Bohorodičky na chrám Premenenia Pána.

V rokoch 1927 - 1928 boli k budove chrámu pristavané veže, z ktorých jedna funguje ako zvonica a nachádzajú sa v nej tri zvony.

Po druhej svetovej vojne bol chrámu priznaný štatút kultúrnej pamiatky.

16. marca 1952 cirkevné predstaviteľstvo vrátilo chrámu staré meno chrám Zosnutia presvätej Bohorodičky.

Od novembra 1957 do konca roku 1958 prebehla výzdoba kostola freskami, ktoré namaľoval umelec Nikolaj Evgenievič Rostovcev.

## Galéria

BRG-2019-SvBogorodica01.jpg|Vrchná časť prednej západnej fasády chrámu
BRG-2019-SvBogorodica02.jpg|Detail z prednej fasády
BRG-2019-SvBogorodica03.jpg|Detail jednej z veží chrámu
BRG-2019-SvBogorodica06.jpg|Vchod do chrámu Zosnutia presvätej Bohorodičky zpredu
BRG-2019-SvBogorodica08.jpg|Detail zadnej východnej fasády chrámu


## Referencie

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Chrámy zasvätené Zosnutiu presvätej Bohorodičky
Kategória:Kostoly z obdobia bulharského národného obrodenia
Kategória:Stavby v Burgase
Kategória:Architektúra z 1860